CELEX: C2004/262/10
Language: sk
Date: 2004-10-23 00:00:00
Title: Rozsudok Súdneho dvora (piata komora) z 9. septembra 2004 vo veci C-375/02: Komisia Európskych spoločenstiev proti Talianskej republike (Nesplnenie povinnosti členským štátom — Životné prostredie — Nakladanie s odpadmi — Skládka v Castelliri — Smernica 75/442/EHS v znení smernice 91/156/EHS — Články 4 a 8)

23.10.2004   
            
            
               SK
            
            
               Úradný vestník Európskej únie
            
            
               C 262/5
            
         
      ROZSUDOK SÚDNEHO DVORA
   
   (piata komora)
   z 9. septembra 2004
   vo veci C-375/02: Komisia Európskych spoločenstiev proti Talianskej republike (1)
   
   (Nesplnenie povinnosti členským štátom - Životné prostredie - Nakladanie s odpadmi - Skládka v Castelliri - Smernica 75/442/EHS v znení smernice 91/156/EHS - Články 4 a 8)
   (2004/C 262/10)
   Jazyk konania: taliančina
   Vo veci C-375/02, Komisia Európskych spoločenstiev (splnomocnení zástupcovia: M. Konstantinidis a R. Amorosi) proti Talianskej republike (splnomocnení zástupcovia: I. M. Braguglia, právna pomoc: M. Fiorilli), predmetom ktorej je žaloba o nesplnenie povinnosti podľa článku 226 ES, podaná na Súdny dvor 18. októbra 2002, Súdny dvor (piata komora), v zložení: predseda komory C. Gulmann, sudcovia: S. von Bahr a R. Silva de Lapuerta (spravodajca), generálny advokát: L. A. Geelhoed, tajomník: R. Grass, vyhlásil dňa 8. októbra 2004 rozsudok, ktorého výrok znie:
   
               1.
            
            
               Talianska republika si tým, že neprijala potrebné opatrenia pre zabezpečenie toho, aby bol odpad uložený na skládke v Castelliri (Frosinone) (Taliansko) spracovaný alebo odstránený tak, aby nebolo ohrozené zdravie ľudí a tak, aby neboli použité postupy alebo spôsoby, ktoré by mohli poškodiť životné prostredie a tým, že neprijala potrebné ustanovenia vedúce k tomu, aby držiteľ odpadu uloženého na tejto skládke odovzdal odpad súkromnému alebo verejnému zariadeniu, ktoré zbiera odpad, alebo podniku, ktorý vykonáva činnosti uvedené v prílohách II A alebo II B smernice Rady 75/442/EHS z 15. júla 1975 o odpadoch v znení smernice Rady 91/156/EHS, alebo aby daný odpad sám spracoval alebo odstránil, nesplnila povinnosti, ktoré jej vyplývajú z článkov 4 a 8 tejto smernice.
            
         
               2.
            
            
               Talianska republika je povinná nahradiť trovy konania.
            
         
      (1)  Ú. v. ES C 305 zo 7.12.2002